open-index/open-wikipedia-markdown huggingface dataset:
دجون تورتورو

**دجون مايكل تورتورّو ** (تزاد ف 28 فبراير 1957) مومتيل و موخريج ميريكاني. معروف بالأدوار ديالو المعقدة فالأفلام الموستقلة. بان ف كتر من 60 فيلم و خدم بزاف د المرات مع الخوت كوين، آدم ساندلر و سپايك لي. فايت خدا جائيزة إيمي و 4 د ترشيحات فجائيزة نقابة المومتيلين و 3 د ترشيحات فجوائيز الݣولدن ݣلوب.

## فيلموݣرافيا

* لعيشة و لموتة ف لوس أنجليس (1985) : كارل كودي
* خمسة د الركنات (1987) : هاينس زابانتيينو
* دير لحاجة الصالحة (1989) : پينو
* موو بيداه بلووز (1990) : "موو" فلاتبوش
* التقاطع د ميلر (1990) : بيرني بيرنباوم
* سخانة د لغابة (1991) : بولي كاربوني
* بارتن فينك (1991) : بارتن فينك
* كويز شوو (1994) : هورب سطيمپل
* كلاكرز (1995) : ديطيكتيڤ لاري مازيلي
* راوندرز (1998) : دجووي نيش
* ليبووسكي لكبير (1998) : دجيزس كينطانا
* واا خويا، فين نتا؟ (2000) : پيت
* الراجل لي بكى (2000) : دانطي دومينيو
* أضرار جانبية (2002) : شون آرمسترونݣ
* إيدارة د لغضب (2003) : تشاك
* شرجم سري (2004) : دجون شووتر
* ترانسفورمرز (2007) : لعاميل سايمر سيمنس

## مصادر

تصنيف:زيادة 1957
تصنيف:مومتيل ميريكاني
تصنيف:ناس حيين
دجون ݣودمان

**دجون ستيفن ݣودمان** (تزاد ف 20 يونيو 1952) هو مومتيل ميريكاني. بان فالواجيهة فالتلفازة قبل مايولي مومتيل أفلام مرموق و شعبي. فايت خدم مع الخوت كوين بزاف د المرات. ݣودمان خدا شلّا جوائيز منها جائيزة إيمي و جوائيز نقابة د مومتيلين الشاشة و ݣولدن ݣلوب. خدا جائيزة أساطير ديزني فعام 2013.

## مصادر


تصنيف:زيادة 1952
تصنيف:مومتيل ميريكاني
تصنيف:ناس حيين
پيتر هيڭز

**پيتر وير هيڭز** (مزيود ف 29 ماي 1929، توفى ف 8 أبريل 2024) كان فيزيسيان نضري و پروفيسور ف جامعة إدينبرا. هيڭز كان دّا جايزة نوبل د لفيزيك ف 2013، مقاسمة معا فرونسوا إنڭلير، على لخدمة ديالهوم ف لفيزيك د لفرتيتات.

ف الستينات، قتارح هيڭز بلي التهراس التلقائي ديال السيميتري ف لقوة التريسينتوضعيفة، تقدر تفسّر لأصل ديال لكتلة ديال لفرتيتات التحتدرية بشكل عام، و ديال لبوزونات W و Z بشكل خاص. هاد لبلان تسمى لميكانيزم ديال هيڭز، و قتارحوه شحال من فيزيسيان ف نفس لوقت، و توقّع لوجود ديال فرتيتة جديدة تسمات بوزون هيڭز، لي لإكتشاف ديالها ف لمختبر كانت من أهم لأهداف د لفيزيك لعصرية. ف 4 يوليوز 2012، سيرن علنات بلي لبوزون د هيڭز تّكتاشف ف الزداح لكبير د لهادرونات. لميكانيزم د هيڭز مقبول بشكل عام كا عنصر موهيم ف لموضيل صطوندار، حيت بلا بيه لفرتيتات ماعندهومش كتلة.

## مصادر


تصنيف:ناس ربحو جايزة نوبل د لفيزيك
تصنيف:وفيات 2024
تصنيف:زيادة 1929
كوض جغرافي د لمغريب

**لكوض الجغرافي د لمغريب** (ب ) هوّ واحد السيستيم ديال التصنيف د لعناصر الجغرافية دارتو لمندوبية سامية د تخطيط باش "يكون موتوق، و يكون مرجع ف بزاف د لمجالات".

## لكوض الجغرافي لعمومي
لكوض الجغرافي لي تحطّ للعموم كان تخدم ف لإحصاء لعام د 2004، و كيمتّل لمناطق لإدارية و الجغرافية د لمغريب، على مستوى الجهات، لأقاليم و لعمالات، الدوائر، الجماعات، لمشيخات و الدواور، ب هاد الشكل:

* 2 نماري للجهات
* 3 د النماري للأقاليم و لعمالات (بلا لكوض د الجهات)، لكواض لباقين محسوب فيهوم لكوض د لإقليم ؤلا لعمالة
* 5 د النماري للدوائر
* 7 للجماعات
* 10 للمشيخات
* 12 للدواور

هاد لكواض كيتم التحديت ديالهوم بعد أي تبديلات ف التقسيم لإداري، بحال لي تدارو على مستوى الجماعات ف 2008، ؤلا لأقاليم الجداد لي تزادو ف 2009.

## لكواض د لمراكز لحضارية
ف كلا إحصاء، لي كيتدار مرة ف 10 سنين، كيتحددو لمراكز لحضرية ديال الجماعات مولات طابع قروي، باش تعطي نضرة دقيقة على لحياة لحضرية ف دوك لمناطق لمسكونة لي كيتّعتابرو بحال مدون (كيما الجماعات مولات طابع حضري ؤلا لبلديات). هاد لمراكز كيكون عندهوم كوض جغرافي خاص بيهوم ب 8 د النماري.

## تحديث الكواض والتكيف مع التغييرات الإدارية
الكوض كيتحدتو كلما دارو تغييرات فالتقسيم الإداري:

* من بعد أي تعديل إداري كبير (بحال إنشاء جماعات جديدة أولا إعادة تحديد الحدود)، المندوبية السامية للتخطيط كتعمد على إعادة ترقيم أولا تعديل الكواض باش تبقى المعطيات متناسقة.
* أمثلة على فترات تحديث معروفة: تحديثات بعد إحصاء 2004، تعديلات على مستوى الجماعات فـ2008، وإحداث أقاليم جديدة فـ2009.

## مصادر

تصنيف:كواض جغرافية
تصنيف:جغرافيا د لمغريب
لإحصاء لعام د السكان د لمغريب

**لإحصاء لعام د السكان د لمغريب** (ب لفرانساوية *recensement général de la population et de l'habitat*) هوّ إحصاء كيتدار مرة ف 10 سنين ف لمغريب، من عند لمندوبية سامية د تخطيط.

النتايج ديال لإحصاء كيركّزو على 6 د لمواضيع: الديموڭرافيا، لإعاقة، التعليم، اللوغات، النشاط لإقتصادي و السكنى، و كيتنشرو على لمستويات د التقسيم لإداري من الجهة تال الدوار.

## التاريخ
ف لوقت د لحماية د فرانسا و سپانيا، تدارو إحصاءات مابين 1921 و 1951 بشكل ماشي منتاضم.

ف 1960، تحت لحكم ديال لماليك محمد لخامس، تدار لإحصاء اللول مور لإستقلال. موراه تدارو 5 د لإحصاءَات خرين هوما لإحصاءَات ديال 1971، 1982، 1994، 2004، و 2014. لإحصاء الجاي غادي يكون ف 2024.

## مصادر


تصنيف:ديموڭرافيا د لمغريب
برينسكان

**برينسكان** هو فيلم تقطاع و خيال علمي ميريكاني خرج ف 1994 من بطولة إدوارد فورلونݣ (مايكل). كيعاود القصة ديال موراهيق ولا جوزء ف لعبة د الڤيديو فيها كيقتل ضاحايا بريئين. من بعد، الجرائيم غتولي حقيقة. الفيلم من إخراج جون فلين، سيناريو برايان أوين و آندرو ووكر.

## سينوپسيس
مايكل درّي وحداني ف عمر لموراهاقة من عشّاق لأفلام ديال الخلعة كيكتاشف واحد لّوعبة د لپي سّي، لي كتستخدم التنويم الميغناطيسي باش تخليك تعيش أكفس تجريبة مومكنة.
منين مايكل كيفيق من التّأتير ديال التنويم، كيتصدم منين كيلقا دلائيل بلي ديك الجريمة الوحشية لي طرات ف لݣايم، طرات حتى ف لحقيقة.

## كاستينݣ
* إدوارد فورلونݣ (مايكل)
* فرانك لانجِلا (الموحقيق هايدن)
* تي رايدر سميث (ذا تريكستر)
* آيمي هارݣريڤس (كيمبُرلي)
* جايمس ݣالِن (كايلي)

## مصادر

تصنيف:أفلام د 1994
تصنيف:فيلم ميريكاني
تصنيف:فيلم د لخلعة
تصنيف:فيلم تقطاع
تعاويد عيلمي

[تصغير|غزو ديال كائنات فضائية من رواية [هيربيرت جورج ويلز، "لحرب د لعوالم"]]
**لخيالْ لعيلْمي** ولا **التعاويد لعيلمي** هو نوع فنّي من تعاويد تّأمّولي لي كيعالج كونصيپط خايالي و موستقبالي، بحال لعولوم المتْطوْرة، طيكنولوجيا، ستيكشاف لفاضاء، لعوبور ف لوَقت، لعْوالم لموازيّة. هاد تعاويد كيعالج ب لأساس تّأتير لفيعلي ولا لخايالي د لعولوم ف لموجتاماعات و لأفراد. التعاويد لعيلمي عندو عَلاقة معا لفنطازيا، لخلعة، و تعاويد لأبطال لخاريقين و كيحتوي على بزاف د لأنواع لفرعيّة. تّعريف دّقيق ديالو كان محط لنّيقاش ما بين لأودابا، نّوقّاد، و لقورّاء.

## أصل لكلمة
موصطالاح **تعاويد عيلمي** هو طرجامة حرفية لكلمة (**science fiction **) ب نݣليزية لي تشهر يلا ما قولناش تصاوب فالعشرينات د لقرن 20 من عند واحد من لمؤسيسين ديال هاد نّوع لأدبي، لكاتيب لميريكاني هوݣو ݣرنزباك، لّي من سميتو تخادت جوائيز هوݣو لريوايات التعاويد لعيلمي.

## أنواع فرعية د التعاويد لعيلمي

* **[[تعاويد عيلمي حرش]]** : هاد النوع من التعاويد لعيلمي كايركز على الديقة لعيلمية و لمنطيق، فين الطيكنولجيا و الصيونص هوما السطار د لقصة، أغلب لقيصاص ف هاد نوع كايكون عندهوم كونصيپط تقيل.
**إكزومپل** :
* پلانيطيس (مانݣا و آنيمي) : 2003 (آنيمي)
* إنطيرسطيلار (فيلم) : 2014

* **تعاويد عيلمي رطب** : لعكس ديال التعاويد لعيلمي لحرش من ݣاع الناواحي، لأولوية كاتكون لشخصية و لعاواطيف ديالها. هاد النوع مكيركزش على لكيفية د صنيع لحاجة و ماكايدخلش ف التافاصيل لعيلمية، عوض هادشي كايركز على لماهية د لحاجة و لعواقيب.
**إكزومپل**
* ضالݣرين (ريواية) : 1975

* **تعاويد عيلمي عسكاري** : هاد النوع الفرعي كايتبع لقصة د شي كاراكطير لي ديجا ف لعسكر، ولا لحيبكة و لموضوع كايكون على لحرب ولا لعسكر، كايخدم لخصايل د التعاويد لعيلمي باش يعاود قصاص د لعسكر. شي أعمال ف هاد النوع كاتركز على الروجولة و لبوطولة ديال لعسكر، و شي أعمال كاتركز على لموصيبات و لكواريت د لعسكر، و لعواقيب د لحرب.
**إكزومپل**
* معراكة دوركينݣ (ريواية) : 1871
* لكوستيم لمتنقل ݣانضام (أنيمي) : 1979

* **تعاويد لقيامة و مور لقيامة** : هو نوع فرعي ديال التعاويد لعيلمي يقدر يحتاوي عل أنواع فرعية اخرى، فين لأرض ( ولا كوكب آخر) كايتدمر ولا تدمر ضيجا. لآپوكاليپس يقدر يكون موناخي، بحال لحتيباس لحراري، يقدر يكون فالاكي، بحال شي هوبوط نيزك، تدميري، بحال شي حرب ناواوية، طيبي، بحال شي پونديميك.
**إكزومبل**
* لكتاب د إيلي (فيلم) : 2010
* قبطة نجم الشامال (مانݣا و أنيمي) : 1984 (أنيمي)

* **أوپيرا لفاضاء** : هو نوع فين لفاضاء كايكون موضوع أساسي ولا جوزء ف قصة ملحمية عبر لكواكب، فيه قاعيدة واسعة د الشخصيات و لقيصاص لفرعية، هاد النوع ديما كايولي فرونشيز.
**إكزومپل**
* سطار وورز (فرونشيز) : 1977
* بيرزركر (سيري د لقيصاص لقصيرة) : 1967

* **صايبرپانك** : هو نوع فرعي د التعاويد لعيلمي لي كايكون ضاير ف بيئة ديسطوپية كايميل باش يركز على "تخليطة بين الطبقة لمنبودة د الناس معا الطيكنولوجيا لعالية"، هاد التعاويد كايبين تاناقود ما بين لنحيطاط د لموجتاماع و الديسطوپيا معا الناجاحات الطيكنولوجيا و لعيلمية.
**إكزومپل**
* آكيرا (فيلم أنيمي) : 1988
* لماتريكس (فيلم) : 1999

* **ويسطيرن د لفاضاء** : هو نوع فني فرعي كيخلط مابين لعاناصير د لويسطيرن ( صيادة د لجوائيز، لبزناسة، لي ضد لقانون..) معا حكايات د التعاويد لعيلمي وسط بيئة ضايرة ف لفاضاء.
**إكزومپل**
* كاوبوي بيبوپ (أنيمي) : 1999

## مصادر


تصنيف:مقالات ب عناوين فيها نيولوجيزم
ݣاتاكا

**ݣاتاكا** هو فيلم ديسطوپيا و خيال عيلمي ميريكاني خرج ف 1997، إيخراج و سيناريو آندرو نيكول ف أول عمل ليه. لفيلم من بطولة إيثان هوك و أوما ثورمان و دجود لوه. لورن دين و آلان آركين ف لأدوار تّانويّة.

## سينوپسيس
ف لموستقبال لي ماشي بعيد، راجل قل من لميتالي باغي يمشي لْفاضاء. لموجتاماع صنّف ڤينسنت فريمان ك راجل ماشي مولائيم باش يدير هاد تّجريبة. بسباب تّركيبة لجينية ديالو، و ولى واحد من طّباقة سّوفلى ف لموجتاماع لي ماينفع ف والو من غير لخدامي لمدلولة. باش يقدر يحقق لحُلم ديالو، نتاحل لهويّة ديال جيروم ماروو، شاب عندو تركيب جيني ميتالي و لاكن مشلل بسباب واحد لكسيدة. بواسيطة ستيشارة حتيرافية، باش يتسجل ڤينسنت عرف كيفاش يقولب تّاحاليل د لأ دي إن و لعيينات لبولية. ف لوقيتة لّي تسجلات سميتو ف ريحلة فاضائية، لمودير ديالو تقتل و لبوليس بداو تحقيق، خلاو سّر ديالو معرض لْخاطار.

## مصادر

تصنيف:فيلم ميريكاني
تصنيف:أفلام د 1997
تصنيف:أفلام د التعاويد لعيلمي
تراينين داي

**ترايْنين داي** ولا **نهار سّطاج** هو فيلم إتارة-جريمة و دراما خرج ف 2001. إخراج آنطوان فوكوآ و سيناريو دايڤيد إيَّر. بطولة دينزيل واشينطن ف دور آلونسو هاريس و إيثان هوك ف دور دجايك هويت، بجوج بيهوم ضوبّاط ف بوليس موكافاحة لموخدّيرات عندهم جولة ف ضرف 24 ساعة فالحومات لي معروفين ب لعيصابات ف لوس آنجيليس. سكوت ݣلين، إيڤا مينديس، كليف كورتيس، داكتر دري، سنوپ ضوݣ و مايسي ݣراي ف لآدوار لموسانيدة. لفيلم خدا بزاف د لجوائيز و تّرشيحات أبرزها جائيزة أحسن مومتيل ف حفلة جوائيز لأوسكار 74 لّي ربحها دينزيل واشينطن.

## سينوپسيس
دجايك هويْت، حاريس أمن سابق معقول سيفط طالاب باش يخدم كضابيط ف وحدة موكافاحة لموخدّيرات د لوس آنجيليس. ولاكين، باش يتقبل خاصّو يدوّز 24 ساعة سطاج معا ضابيط لّي قدم منّو ف لحرفة. ضوماج زّهر جابو معا آلونسو هاريس، لي عندو سْمعة خايبة ف تّاعامول ديالو معا ضّاحايا و لمشبوهين، عاد زيد تّالاعوب ب دلائيل و تّير د لقرطاس ب عشوائية.

## كاستينݣ
* دينزيل واشينطن: آلونسو هاريس
* إيثان هوك: دجايك هويت
* سكوت ݣلين: رادجر
* طوم بيرينكر: ستان ݣورسكي
* هاريس يولين: دووݣ روسيلّي
* رايموند دجاي بيري: لو دجاكبس
* كليف كورتيس: سمايلي
* داكتر دري: پول
* سنوپ دوݣ: بلو
* مايسي ݣراي: مرت ساندمان
* تشارلوط آيانّا: ليسا
* إيڤا مينديس: سارة

## مصادر

تصنيف:أفلام د 2001
تصنيف:فيلم ميريكاني
تصنيف:فيلم د لاكسيون
تصنيف:فيلم د لجريمة
كوپنهاݣن

**كوپنهاݣن** (بالدانماركية: **København**) هي لعاصمة د الدانمارك وأكبر مدينة فيها. تيسكنو فيها تقريبا 700.000 واحد. جات ف الشرق ݣاع ديال لبلاد على لمضيق ديال أوريسوند، اللي كيفرّقها ما بين لمدينة د مالمو ف السويد (بيناتهم قنطرة نصّها تحت لما، وهي أطول قنطرة ف لغرب د ؤروپا).

تأسسات كوپنهاݣن ف لقرن 10 وكانت قرية ديال الصيادة. ولاّت هي لعاصمة ديال الدانمارك ف لقرن 15. فيها أكبر مطار ف سكانديناڤيا، أقدم جامعة ف الدانمارك (تأسسات ف 1479)، و ميطرو فيه 39 محطّة.
## مصادر


تصنيف:الدانمارك
تصنيف:عواصم ديال بلدان
دانماركية

تصغير|طونوبيلة مكتوب ف جنبها ب الدانماركية militærpoliti لي كاتعني "لبوليس د لعسكر"
**الدانماركية** (ب الدانماركية *dansk*) هيّ لوغة جرمانية شمالية كيهضروها 6 د لمليون د الناس ف الدانمارك و لمناطق لي حداها. الجماعات د الناطقين ب الدانماركية كاينين ف ڭرينلاند، ڭزاير فارو و لمناطق الشمالية د ألمانيا ف شليسڤيك الجنوبية، لي كاتمتّع فيها ب وضعية د لوغة د أقلية. كاينين أقليات ناطقة ب الدانماركية ف النورڤيج، السويد، لميريكان، كانادا، لبريزيل و لارجونتين.

معا خواتاتها الجرمانية الشمالية، كاتنحادر الدانماركية من النوردية لقديمة، لي كانت اللوغة د الجرمان لي كانو ساكنين ف سكانديناڤيا ف زمان لڤايكينڭ. الدانماركية معا السويدية جاو من اللهجات النوردية الشرقية، ف لوقت لي النورڤيجية لوسطانية (قبل ما تأتّر ب الدانماركية) و لبوكمول (نورڤيجية د لكتاب)، لفاراوية و لإسلاندية جاو من اللهجات النوردية لغربية. كاين تقسيم عصري لي كيفرّق بينات هاد اللوغات على حساب التفاهوم لمتبادل بيناتهوم، ل لوغات قارية (الدانماركية، السويدية و النورڤيجية) و لوغات ڭزايرية (لفاراوية و لإسلاندية). وخا ف لكتابة اللوغات التلاتة اللولين كيتفاهمو مزيان، ف لهضرة الدانماركية مبدّلة عليهوم بشكل واضح و الدرجة د التفاهوم ديالها معا السويدية و النورڤيجية كاتختالف على حساب لمناطق و لأشخاص.

## مصادر


تصنيف:الدانمارك
تصنيف:لوغات جرمانية
تصنيف:لوغات د السويد
آندرو نيكول

**آندرو نيكول** (تولد ف 10 يونيو 1964) هو سيناريست و موخريج و مونتيج نيو زيلانضي. معروف ب لكتابة ديال لأفلام لخيال لّعيلمي مبنية على كونصيپط ديسطوپي منها (ݣاتاكا - 1997) و (ذا ترومان شو - 1998)، لّي بسبابو خدا جائيزة د لأوسكار لأحسن سيناريو أصلي.

## ستيل ديالو

لحيبكة ديال لأفلام ديالو ف أغلب لمرّات فيها طابع لعوزلة و لوحدانية، كتدّور على واقيع صطيناعي ف موجتاماع ديسطوپي بحال تّالاعوب ب لجينات (ݣاتاكا - 1997)، لحاياة د ترومان ف (ذا ترومان شو - 1998)، لمومتّيلة لّي مصايبة ب لپي سّي (سيمّون - 2002)، و طّاريقة ديال تّاقدّوم ف لعمر (إين تايم - 2011).

## فيلموݣرافيا

* ݣاتاكا - 1997
* ذا ترومان شو - 1998 (سيناريو صافي)
* سيمّون - 2002
* ذا ترمينال - 2004 (لقيصّة صافي)
* لورد أوف وور - 2005
* إين تآيم - 2011
* ذا هوست - 2013
* ݣود كيل - 2014
* آنون - 2018

## مصادر

تصنيف:زيادة 1964
تصنيف:سينيما
تصنيف:بيوغرافيا د رجال
تصنيف:ناس حيين
مارتن ماكدوناه

**مارتن فارنان ماكدوناه** (تولد ف 26 مارس 1970) هو كاتيب مسراحيات، موخريج، سيناريست و مونتيج إيرلانضي-بريطاني. معروف ب لكوميديا لكحلة ديالو لعاباتيّة لي غاليبا كتحدّا لجاماليات د لمسرح لعصري. ربح بزّاف د لجوائيز أبرزهم جائيزة د لأوسكار لأحسن فيلم قصير (سيكس شووتر - 2004)، 6 جوائيز د لأكاديمية لبريطانيّة، 4 ݣولدن ݣلوب، 3 جوائيز لورينص أوليڤييه.

## ستيل ديالو
معروف ب ستيل ديالو لفاريد ف تخلاط لعونف لواقيعي و دّموي معا لكوميديا لكحلة، و لستيخدام لموفريط د تخصار لهدرة. ماكدوناه كيخدم ديما معا كولين فارل، وودي هارلسون، سام راكويل و بريندن ݣليسن. و لأعمال ديالو ف أغلب لمرّات كدّور على تّاقافة و شخصيات إيرلانضيّة. لأفلام ديالو غاليبا فيها ديالوݣ سريع و مشاهيد دراميّة فيها لموبالاغة. و لمود د لآفلام ديالو ب شكل عام فيها طابع عاباتي و عادامي.

## فيلموݣرافيا
* سيكس شووتر - 2004 (فيلم قصير)
* إن بروج - 2008
* سبعة د لپسيكوباط - 2012
* تلاتة د لبلاكات برا إبين، ميزوري - 2017
* ذا بانشيس اوف إنيشرين - 2022

## مصادر


تصنيف:زيادة 1970
تصنيف:سينيما
تصنيف:بيوغرافيا د رجال
تصنيف:ناس حيين
تلاتة د لبلاكات برا إبين، ميزوري

**تلاتة د لبلاكات برّا إبين، ميزوري** هو فيلم دراما-جريمة خرج ف 2017، كتبو و خرّجو و عاون ف لإينتاج ديالو مارتن ماكدوناه. من بطولة فرانسيس مكدورماند ف دور ميلدرد هايس، لي كرات تلاتة ديال لبلاكات باش تفتن إنتيباه نّاس ف قضية لغتيصاب و لقتل د بنتها. وودي هارلسون، سام راكويل، آبي كورنيش، دجون هووكس و پيطر دينكلدج ف لآدوار لموسانيدة.

لفيلم خدا إيشادة عالميّة من نّوقّاد من جيهة سّيناريو و لإيخراج د ماكدوناه. و لأداء ديال ݣاع لمومتيلين (ماكدورماند، هارلسون و راكويل ب لخوصوص). لفيلم ربح شلّا جوائيز، منهم 5 جوائيز د لأكاديمية لبريطانيّة، 4 جوائيز ديال لݣولدن ݣلوب، 3 ديال جوائيز نقابة لمومتيلين، و عاد زيد 7 د تّرشيحات ف جوائيز لأوسكار لّي خدات منهم وحدة فرانسيس مكدورماند (أحسن مومتيلة).

## سينوپسيس
لقيصّة كاملة ضايرة ف ڤيلاج صغير سميتو إبين ف ويلاية ميزوري، فين واحد لبنت تقتلات شي شهورا فاتو. مها، ميلدرد هايس مآمنة بلّي لبوليس ما دار والو باش يلقى لي قتلها، عليها كرات تلاتة ديال لبلاكات ف دخلة د لڤيلاج باش تضغط عليهم يقلبو كتر، هادشي غادي يدّي لبزّاف د لمواقيف لمعقّدة لي فيها، طّراجيديا، لحب، لكره و ندامة.

## كاستينك
* فرانسيس مكدورماند: ميلدرد هايس
* وودي هارلسون: بيلي ويلابي
* سام راكويل: دجايسن ديكسن
* آبي كورنيش: آن ويلابي
* لوكاس هيدجيس: رابي هايس
* زيليكو إيڤانيك: سيدريك كانلي
* كالب لاندري دجونس: ريد ويلابي
* كلارك پيترس: آبركرامبي
* سمّارة ويڤين: پينيلوپي
* دجون هووكس: تشارلي هايس
* پيطر دينكلدج: دجايسن
* كيري كانضن: پامّيلّا
* دارل بريت ݣيبسن: دجيروم
* كاثرين نيوتن: آندجيلا هايس

## مصادر

تصنيف:فيلم ميريكاني
تصنيف:أفلام د 2017
تصنيف:فيلم د لجريمة
تصنيف:فيلم د لكوميديا لكحلة
صوفيا

**صوفيا** (بلبلغارية: **София**) هي لعاصيما د بلغاريا وأكبر مدينة فيها. جات ف لغرب د لبلاد، ف السفح د الجبل د ڤيطوشا، على لواد د إسكار. تيسكنو فيها تقريبا 1.3 مليون ديال الناس.

صوفيا عندها تاريخ قديم بزاف، و أول ناس سكنو فيها كانو هادي 7000 عام قبل لميلاد. دازو عليها بزاف د لبلدان و لحضارات، منهم لإمبراطورية الرومانية و الدولة لعتمانية (من 1382 تال 1878)، و هو الشي اللي خلا عندها حضارة و تقافة مخلطة، كاتجمع ما بين لمآثر ديال لمسيحية و لإسلام و تا ليهودية.

هي لعاصمة د بلغاريا من 1879. فيها أكبر مطار ف لبلاد، و ميطرو عندو 4 د لخطوطا و 47 محطة.
## مصادر


تصنيف:بلغاريا
تصنيف:عواصم ديال بلدان
التاريخ لميريكاني إكس

**التّاريخ لميريكاني إكس** هو فيلم جريمة و دراما ميريكاني خرج ف 1998، إيخراج طوني كاي (أول عمل ليه) و سيناريو دايڤيد ماكّينّا. من بطولة إداورد نورتن و إدوارد فورلونݣ ف دور جوج خّوت من لوس آنجلوس لّي دخلو لحاراكة النازيين الجداد. فيروزة بالك، ستايسي كيتش، إليوت ݣولد، آڤري بروكس، إيثن سوپليه و پيڤرلي داندجيلو ف لأدوار لموسانيدة.

لفيلم و لأداء د نورتن و فورلونݣ و لميساج لهاديف ديال لفيلم خداو إيشادة كبيرة من لكريتيك. نورتن ترشح لجائيزة لأوسكار لأحسن مومتيل. زيد لفيلم تستخدم لأغراض ترباويّة ف ميريكان و بزّاف د لبلدان آخرين.

## سينوپسيس

ديريك ڤينيارد (نورتن) خدا سراح مشروط بعد ما دوّز تلت سنين ف لحبس بسباب لقتيلة ديال جوج رجال كوحل لّي كانو باغيين يسرقو طوموبيلتو. من خيلال لمعاودة ديال خوه صّغير دآني ڤينيارد، غنعرفو بلّي قبل ما يدخل ديريك للحبس كان كينتامي لعيصابة د قورع رّاس (نازيين جداد) و لي كان واحد من ريوس لكبار ديالها، و دار بزاف د لجرائيم لعونصوريّة ف لوس آنجلوس، حتى لأفعال ديالو أنسپيرات دآني (منين كان ديريك محبوس). بعد ما راجع نّاضار ف دات ديالو مزيان منين كان ف لحبس، ديريك قرر يواجه لعيصابة بعد ما شاف خوه كيزيد يتشبع ب هاد لفيكر و خاف لا يدوز من نفس طّريق لي دوّزها.

## كاستينݣ

* إدوارد نورتن: ديريك ڤينيارد
* إدوارد فورلونݣ: دآني ڤينيارد
* بيڤرلي داندجيلو: ضوريس ڤينيارد
* دجينيفر لين: داڤينا ڤينيارد
* إيثن سوپليه: سيث رايان
* فيروزة بالك: ستايسي
* آڤري بروكس: دوكتور باب سويني
* إليوت ݣولد: موري
* ستايسي كيتش: كامرن آليكزاندر
* ويليام راص: دينيس ڤينيارد
دجوزيف كورطيز: راصموسين

## مصادر

تصنيف:فيلم ميريكاني
تصنيف:أفلام د 1998
تصنيف:فيلم د لجريمة
بريندان ݣليسن

**بريندان ݣليسن** (تولد ف 29 مارس 1955) هو مومتيل و موخريج إيرلانضي. خدا بزاف ديال لجوائيز، منها جائيزة إيمي، جوج جوائيز د لأفلام لبريطانيّة لمْستاقلّة، و زيد ترشيح واحد للأوسكار، تلاتة د تّرشيحات د جوائيز لأكاديمية لبريطانيّة و 5 د ترشيحات ف جوائيز لݣولدن ݣلوب.

## فيلموݣرافيا

* برايڤ هارت (1995): هاميش كامبل
* مايكل كولينز (1996): ليام طوبين
* ميسيو آمپوسيبل 2 (2000) : دجون سي ماكلُويْ
* إي آي : الدكاء لصطيناعي (2001): لورد دجانسن
* سيكس شووتر (2004 - فيلم قصير): ضانلي
* هاري پوتر و لكاس د لعافية (2005): آلاصطور مودي
* بييوولف (2007): ويݣلت
* إن بروج (2008): كين
* هاري پوتر و موقدّاسات لموت (2010): آلاصطور مودي
* إيدج أوف تومورو (2014): جينيرال بريݣهام
* ذا بانشيس اوف إنيشرين (2022): كولم ضوهيرتي

## مصادر


تصنيف:زيادة 1955
تصنيف:لممثيلين
تصنيف:سينيما
تصنيف:ناس حيين
نازية جديدة

[تصغير|مضاهرة ديال النازيين الجداد ف مدينة [لايپتسيڭ، ألمانيا]]
**النازية الجديدة** هيّ مجموعة د لحاركات النضالية، لإجتماعية، و السياسية، لي بانت مور لحرب لعالمية الثانية، لي كاتسعى باش تحي لإديولوجيا النازية. النازية الجديدة كاتنشر لكره ضد لأقليات لعرقية و لإتنية بضبط ليهود و لمسلمين، و كاتدعم لفكرة ديال لعرق لبيض السامي، و ف شي حالات كاتحاول تبني دولة فاشية.

النازية الجديدة حاراكة عالمية لي عندها تمتيليات ف بزاف لبلدان لي كاتشكّل ريزو عالمي. و فيها عناصر ديال لمعتقدات د النازية بحال الضد سامية antisemitism، لعصبية لقومية ultranationalism، لعنصرية، الزينوفوبيا xenophobia (لخوف ؤلا لكره ضد لمهاجرين و لبرانيين)، و لعداوة ل الشيوعية. نكران لهولوكوست تا هوّ منتاشر ف لأوساط ديال النازيين الجداد.

النازيين الجداد كيخدّمو الرشمات د النازيين (بحال زڤاستيكا)، و كيعبّرو على لإعجاب ديالهوم ب أدولف هتلر و قيّاد نازيين خرين. التعبير على لأفكار د النازية الجديدة ممنوع ف بزاف د لبلدان د ؤروپا و أمريكا اللاتينية.

## مصادر


تصنيف:لعنصرية
تصنيف:نضريات سياسية
تصنيف:هوموفوبيا
سفيان شعراوي

**سفيان شعراوي** ولا **شراوي** تولد ف 15 نونبر 1996 ف روتردام (هولاندا)، هو كوايري مغريبي ديال لفوتصال.

## لكاريير ديالو
### معا لفراقي
ف 14 يوليوز 2023 سنا ل جوج ديال مواسم معا فرقة ريبيرا ناڤارا ف ليڭا صبليونية. ولاكين تّجريبة ف لبوطولة صّبلونية ما طولاتش بزاف مورما مشا ف لميركاطو شتوي ؤ دخل ل لمغريب فين لتاحق ب صقر أڭادير ف فبراير 2024 فين لقا شي وحدين من صحابو ف لمونتخاب بحال أنس دحاني ؤ سماعيل أمزال.

### معا لمونتخاب
ف 24 يناير 2021، تعيط ليه أول مرة باش يلعب معا لمونتاخاب د هولاندا د لفوتصال ف ماتش ويدي ضد بلجيكا، ف توجاد ديال تّصفيات لي كيأهلو ل بوطولة ؤروپا د لفوتصال 2022 (خسارة 1-0). مورما لعب معا هولاندا، ختار سفيان شراوي ف لخر يمتل لمغريب ف 2022.

## جوايز

### جوايز فردية
* هداف كاس إفريقيا د لفوتصال: 2024 (7 د لبيوتا)

## مصادر

تصنيف:زيادة 1996
تصنيف:بيوغرافيا د رجال
تصنيف:ناس حيين
تصنيف:هولانديين من أصل مغريبي
تصنيف:لعاب مغريبي د لفوتصال
تبدال د لمناخ

ف التخدام لعام لمصطلح ديال **تبدال د لمناخ** *climate change* كيوصف **التسخان لعالمي** global warming لي هوّ الطلوع د لموعدّال د لحرارة د لأرض، لي عبروه لعولاما، و بدا كيحس بيه بنادم د لقرن 21. التبدال د لمناخ ف معنى أعم كيتّقصد بيه التبدال لي طرا ف فترات قديمة د لأرض و على مدى زماني كبير. الزيادة لحالية ف لموعدال د لحرارة غادية ب زربة كبر من لفترات لي سبقو، و سبابو بشكل أساسي هوّ النشاطات د بنادم بحال لحريق ديال نواع لفيول بحال لپيطرول. التخدام ديال لفيولات لفوصيلية *fossil fuels*، التقلاع د لغابات *deforestation*، و بعض لممارسات لفلاحية و الصناعية كاتساهم ف لڭازات د بيت لغرس *greenhouse gases* سيرتو تاني ؤكسيد لكاربون و لميطان. لڭازات د بيت لغرس كايمتصّو السخونية من الشعا د الشمش لي كينعاكس على لأرض، و هادشي كيخلي لكوكب يبقى يسخن كلما تراكمو هاد لڭازات ف الجو.

التبدال د لمناخ عندو تأتير متزايد على لبيئة بحال التوساع ديال الصحاري و الزيادة ف عدد لحرايق د لغابات. ف لمناطق لقطبية لمقدار ديال الجليد غادي و كينقص. درجات لحرارة الطالعة كاتسبب ف عواصف قوية، جفاف، و شكال خرين ديال الطقس لحادّ. التبدال ف لبيئة ديال الجبال، لمرجانات لبحرية، و لمناطق لقطبية كاتفرض على النواع لحية باش تهاجر ل مناطق جديدة ؤلا تنقارض. وخا ينجح بنادم ف توقاف التبدال د لمناخ، لمفعول ديالو غادي يبقى ل قرون جايين، بحال السخونية د لمحيط، التحميض ديالو، و الطلوع د لمستوى د لبحر.

التبدال د لمناخ كيهدد بنادم ب فيضانات، سخونية طالعة بزاف، قلة لماكلة و لما، لأمراض، و خسارات قتيصادية. لهجرة د بنادم و الصراعات على لموارد بحال لما تقدر تزاد بشكل كبر. لمونضامة لعالمية د الصحة كاتعتابر التبدال د لمناخ أكبر خاطار على الصحة ف لعالم ف لقرن 21. لمجتمعات لفقيرة هيّ أقل وحدة كاتساهم ف التبدال د لمناخ، و ف نفس لوقت أكتر وحدة معرّضة ل لمخاطير ديالو.

## مصادر
دايڤيد كيپ

**دايڤيد كيپ** (تولد ف 9 يونيو 1963) هو سيناريست و موخريج ميريكاني. هو تاسع أكتر سيناريست حققات لأفلام ديالو لبيع ف لبوكس أوفيس ب 2.3 مليار دولار ف لعائيدات (2024). كيپ لقا ناجاح كوميرصيال و كريتيك ف بزاف ديال لأنواع.

## ستيل ديالو

دايڤيد كيپ عزيز عليه يكتب على أنواع فنيّة مختالفة، من دّراما، لجريمة، أبطال لخاريقين، لخلعة، لخيال عيلمي، آدڤنتشر و حتّى للفنطازيا. معروف ب لوصف دّقيق و لمفصل، كل كاراكطير كدوز من ضروف خاريقة للعادة و مشاهيد د لمطايفة إيپيك. ݣيپ كيركز على ݣاع شخصيات، وخا يكون عندها دور تانوي ف سّيناريو، هادشي كيخلي لي كيتفرج يحس ب سوسپانس. واحد من لعاناصير لاخرى ف كتابتو هو نّبرة د ديالوݣ لي كترطب لأجواء ف لماشاهيد لمتوترة، و لمعاودة ديالو لشي ضواهير معقدة ب طاريقة شرح بسيطة.

## فيلموݣرافيا

**أبرز لأفلام لي كتبها:**
* لموت ولات هي - 1992
* دجوراسيك پارك - 1993
* الطاريقة ديال كارليطو - 1993
* ميسيو آمپوسيبل - 1996
* دجوراسيك پارك: لعالام الضايع - 1997
* پانيك روم - 2002
* سپايدر مان - 2002
* سيكريت ويندوو - 2004 (سيناريو و إيخراج)
* پريميوم رش - 2012 (سيناريو و إيخراج)
* مورتدكاي - 2015 (إيخراج صافي)
* الموميا - 2017

## مصادر

تصنيف:زيادة 1963
تصنيف:ناس حيين
إمي (موغنية)

**طران هوين مي** لمعروفة ب **إمي** هي مغنية ڤيتنامية تولدات ف 23 مارس 2000.

## مصادر

تصنيف:زيادة 2000
تصنيف:مغنيات عيالات
تصنيف:ڤييطنام
تصنيف:ناس حيين
طاريقة ديال كارليطو

**طّاريقة ديال كارليطو** هو فيلم جريمة-دراما ميريكاني، إيخراج برايان دي پالما و سيناريو دايڤيد كيپ ف عام 1993. مبني على ريواية ب نفس سّميّة ديال دجادج إدوين طورّيس. لفيلم بطولة آل پاتشينو، شون پين، پينيلوپي آن ميلر، لوويس ݣوزمان، دجون ليݣيسامو، دجورج پورسل، دجوزيف سيراڤو و ڤيݣو مورطينسن.

## سينوپسيس
كارليطو عاد خرج من لحبس بعد ما دوّز 5 سنين ب فضل شي تغارات تيقنية لي ستاغلها لموحامي ديالو دايڤيد كلاينفيلد. بعد ما ضيّع حياتو كاملة ف تهريب لهيروين قرر بلي عمرو ما يتبع هاد طريق و يعتازل لجريمة. شرا كلوب ليلي و بدا كيجمع لفلوس باش يرحل للباهاماص، و لكين سمعة ديالو ك موهريب معروف و لمعارف ديالو لقديمة، خلات لأومور صعيبة باش يبدا حياة جديدة، عليها شوية ب شوية بدا يرجع لستيل د حياتو لول و بلا مايعيق لقا راسو كيدير نفس لجرائيم لي تقبط عليها.

## كاستينݣ
* آل پاتشينو: كارليطو بريݣانطي
* شون پين: دايڤيد كلاينفيلد
* پينيلوپي آن ميلر: ݣايل
* دجون ليݣيسامو: بيني بلانكو ديال لبرونكس
* دجون ݣوزمان: پاتشانݣا
* دجورج پورسيل: راينالدو"رون" صاسو
* دجوزيف سيراڤو: ڤينسنت طاݣليالوتشي
* ڤيݣو مورطينسن: لالن مياسّو

## مصادر


تصنيف:فيلم ميريكاني
تصنيف:أفلام د 1993
تصنيف:فيلم د لجريمة
دييڭيسيس

تصغير|لقطة من فيلم "الراجل مول لكاميرا" ديال دزيڭا ڤيرطوڤ (1929)
**الدييڭيسيس** (ب ليونانية لبالية *διήγησις*) هوّ مفهوم ف لأداب و ف التعاويد لي عندو جوج د لمعاني. لمعنى اللول هوّ لمعاودة على شي حاجة، لي هوّ ضد لميميسيس، يعني تورّي ديك لحاجة. متلاً، يقدر لكاتب د قصة يڭول "عبد القادر كان راجل مامزيانش" (دييڭيسيس)، ؤلا عكس هادشي يورّي عبد القادر ف شي وضعية كيدير حاجة مامزياناش، متلا يكون كيضرب مرا شارفة، و يخلي لقاري يستنتج من راسو بلي عبد القادر راجل مامزيانش (ميميسيس). لمعنى التاني هوّ لعالم الدخلاني ديال شي عامال أدابي ب لكامل، لي داك لعامال كيكون طرف منّو.

## لميكانيزم د التعاويد
ف عامال أدابي، يقدر لواحد يميّز مابين كتر من مستوى دييڭيسي:

* لمستوى لبرّا-دييڭيسي *extradiégétique*: هوّ لمستوى ديال لمعاودي *narrateur* د لقصة، لي ماكيكونش براسو شخصية ف لقصة.
* لمستوى الدخلا-دييڭيسي *intradiégétique*: هوّ لمستوى الدييڭيسي د بصّح لي فيه الشخصيات و لأفكار و لأفعال ديالهوم.
* لمستوى لميطا-دييڭيسي *métadiédétique*: هوّ مستوى لي كاتكون الدييڭيسيس براسها فيها دييڭيسيس، بحال شهرزاد ف ألف ليلة و ليلة لي فيها نيت كاتعاود قيصاص ل شهريار. يلا كان لمعاودي كيعاود قيصاص لي هوّ براسو طرف منهوم (متلا كيعاود شي حاجة طرات ليه)، كانڭولو بلي لمعاودي "بحالو-دييڭيسي" *homodiégétique*، و عكس هادشي كيكون "مبدّلو-دييڭسيسي" *hétérodiégétique*. لمشاهد د لقصة لي كيكونو فيها أحلام ؤلا هلوسات تا هيّ كاتّعتابر "ميطا-دييڭيسية".

## مصادر

تصنيف:لأداب
تصنيف:لفنون
تصنيف:سرديات
نوڤا سي

تصغير|نمودج ديال هباط من نوع نوڤا-سي

**نوڤا سي ديال إنتويتيڤ ماشينز** (*Intuitive Machines Nova-C*) ؤلا ب ختيصار **نوڤا سي** *Nova-C* هيّ واحد لكلاص ديال لماكينات د النزول فوق لقامار طوراتهوم شركة إنتويتيڤ ماشينز *Intuitive Machines* باش يوصلو حمولة ل السطح د لقامار. إنتويتيڤ ماشينز كانت وحدة من تلاتة د الشركات لي تعطات ليهوم مهمة من عند النازا ف 2019، باش يطوّرو سيستيم ديال توصال لحمولة ل لقامار. ف 15 فبراير 2024، تصيفط لهباط د لقامار ؤديسيوس، من نوع نوڤا سي، ف مهمة إ.م. 1 ف صاروخ فالكون 9 ديال شركة سپيس إكس. ف 21 فبراير وصل ل لمدار د لقامار، و ف 22 فبراير هبط على السطح. هادي كانت أول مهمة ديال نوڤا سي، و أول هبوط خفيف ديال مركابة ميريكانية فوق لقامار من هادي 50 عام. هادي أول مركابة كاتخدّم تفاعول ديال ميطالوكس (ميطان سايل و ؤكسيجين سايل) باش تسافر مابين لأرض و لقامار.

لمهمة التانية ديال نوڤا سي معوّل تصيفط ف اللخر د 2024، و لمهمة التالتة ف لبدية د 2025. لمهمات بتلاتة مكلّفة بيهوم سپيس إكس ب صاروخ فالكون 9.

## مصادر

تصنيف:2024 ف الطيكنولوجيا
مينسك

**مينسك** (بلبيلاروسية: **Мінск**، بالروسية: **Минск**) هي لعاصيما د بيلاروسيا وأكبر مدينة فيها. جات ف لوسط د لبلاد، على لواد د سڤيسلاش، و تيسكنو فيها تقريبا 2 د لمليون د الناس.

تأسسات مينسك ف الجوايه د لقرن 11، و دازو عليها بزاف د لبلدان منهم لإمارة د كييڤ و لإمبراطورية لپولونية-لّيتوانية و لإمبراطورية الروسية و لإتحاد السوڤياتي. ملّي طاح هاد اللّخر ف 1991، ولّات هي لعاصيما ديال لجمهورية د بيلاروسيا.

مينسك فيها جوج مطارات دولية، و ميطرو (تحلّ ف 1984)، فيه تلاتا د لخطوطا، و 33 محطّة.

## مصادر


تصنيف:بيلاروسيا
تصنيف:عواصم ديال بلدان
تصنيف:تأسيسات د 1069 ف ؤروپا
ف بروج

**ف بروج** ولا **إن بروج** هو فيلم كوميديا كحلة، إتارة-جريمة و دراما تكتب و تخرج من مارتن ماكدوناه فأول فيلم طويل ليه عام 2008. بطولة كولين فارل و بريندان ݣليسن ف دور جوج هيتمان من لاندن مخبيين ف بروج، و رالف فينز ف دور الشاف ديالهوم. لفيلم تصور ف بروج، بلجيكا.
على ود لأداء ديالو، كولين فارل ربح جائيزة لݣولدن ݣلوب - (موسيقى ولا كوميديا) كأحسن مومتيل، ف لوقيتة لي بريندان ݣليسن ترشح ف نفس لكاطيݣوري. ماكدوناه ربح جائيزة الأكاديمية لبريطانية و ترشح ف جوائيز لأوسكار ف أحسن سيناريو أصلي.

## سينوپسيس
الشاف ديال العصابة هاري ووترز سيفط جوج هيتمان سميتهوم راي و كين للمدينة بروج ف راس لعام يتخباو بعد ما راي قتل دري صغير ب لغالاط. فلوقيتة لي كين كيستمتع ب هاد لمدينة التاريخية، راي شادّو لملال و توحش لوندن. راي تلاقا كلوي پارازار للي كاتبيع ضروݣ لواحد لكاستينݣ كيصورو فيلم ف بروج، و وقع ليه بلان معا واحد التوريست كاناضي و صاحب كلوي. أما هاري الشاف د لعيصابة لي عندو لائيحة د لماباديئ لي مخاصكش دوز عليها، عطى لكين أوامير خاصة باش يقتل راي.

## كاستينݣ
* كولين فارل: راي
* بريندان ݣليسن: كين
* رالف فينز: هاري ووترز
* كليمونص پوويزي: كلوي ڤييات
* دجوردن پرينتيس: دجيمي
* ثيكلا غويتن: ماغي
* جيغيمي غينييه: آيريك
* آنا مايدلي: دينيز
* إليزابث بيرينتن: ناتالي ووترز
* إيريك ݣادن: يوري
* زيليكو إيڤانيك: الراجل لكاناضي
* كياران هيندس: ل قِس

## مصادر

تصنيف:أفلام د 2008
تصنيف:فيلم ميريكاني
تصنيف:فيلم د لجريمة
تصنيف:فيلم د لكوميديا لكحلة
سيكس شووتر

**سيكس شووتر** هو فيلم كوميديا كحلة و دراما قصير بريطاني-إيرلانضي كتبو و خرّجو مارتن ماكدوناه ف عام 2004. بطولة بريندان ݣليسن و روري كانروي. كيعاود لقيصّة ديال واحد تسافيرة ف التران مشؤومة، فين واحد الراجل عاد ماتت مرتو ف داك الصباح د تسافيرة، تلاقى معا واحد الدري شاب بحال يلا مختل.

لفيلم خدا بزاف ديال لجوائيز، أبرزها أحسن فيلم قصير ف حفلة جوائيز لأوسكار ال 78.

## سينوپسيس

ف السبيطار، واحد الدوكتور جاب ل ضانلي لخبار لخايبة، مرتو لي مزوج بيها عوام هادي، ماتت. زار لجوتمان ديالها باش يودعها و حط التصويرة د لقنية لي مربينها ف يديها، ف الصباح بكري معا الضو بدا يبان، شد التران لدارو ف ضابلن. ݣلس مقابل معا واحد الدري شاب ترتار لي بحال يلا طاير لو لڤيس، كيقول شي هدرة ف شكل، و بدا يتناقش معا واحد لكوپل، لي ݣالسين ف لكراسا لي قدامهوم، لي حتى هوما معصبين. غي دوزو شي كيلوميطرات، ضانلي عرف بلي هوما ب ربعة خسرو شي حد عزيز عليهوم ف نفس الليلة. و الدري ف لخر عطا لضانلي واحد لكادو لي يمكن غيسهل تقصيحتو.

## كاستينݣ

* بريندان ݣليسن: ضانلي
* روري كانروي: الدري
* دايڤيد ويلمت: الراجل (راجل لمرا)
* آيزلين أوسوليڤان: لمرا (مرت الراجل)
* ݣاري ليدن: الحاريس
* دوومهول ݣليسن: لكيسييه
* دايڤيد موراي: الدوكتور

## مصادر

تصنيف:أفلام د 2004
تصنيف:فيلم بريطاني
تصنيف:فيلم إيرلاندي
تصنيف:فيلم د لكوميديا لكحلة
تصنيف:فيلم قصير
بولي (2001)

**بّولي** هو فيلم جريمة خرجو لاري كلارك ف عام 2001، من بطولة براد رينفرو، نيك سطال، بيجو فيليپس، رايتشل ماينر، مايكل پيت، ليو فتزپاتريك و كايلي ݣارنر. كيعاود لقيصّة ديال واحد لكليكة د لعشران مواراهيقين كيخططو باش يقتلو صاحبهم لي سنين و هو كيتعدى و كيتنمر ب وحشية عليهوم.

لفيلم مبني على جريمة قتل حقيقية (لقتيلة د بوبي كنت) السيناريو قتابسو دايڤيد ماكّينّا و رودجر پوليس من ريواية ( بولي: قصة نتيقام حقيقية د التانوية) ديال دجيم شوتزه. لفيلم تصور ف لجانوب د فلوريدا ف الصيف د ل 2000.

## سينوپسيس
وسط عالاقة طوكسيك، بوبي و مارتي جوج صحاب كبرو ف لحومات د جانوب فلوريدا. بوبي كيعامل مارتي بحال الزبل، كيستمتع ب لإيهانة و الضرب ديالو. واحد النهار، بعد ما شاف راسو ضحية تانمور من أعز صاحب عندو، مارتي طلع لو داكشي ف راسو. صاحبتو، لي حتى هي ضحية ديال بوبي، قنعات مارتي باش يقتلو بوبي و بداو يخططو لجاريمة هوما و واحد لعشران لي كاين فيهوم لي باغي و لي ما باغيش ف واحد لڤيلاج.

## كاستينݣ
* براد رينفرو : مارتن "مارتي" پوتشيو
* نيك سطال : بوبي كنت
* بيجو فيليپس : آلي ويليس
* رايتشل ماينر : ليسا كانلي
* مايكل پيت : ضاني سيمينيك
* ليو فتزپاتريك : ديريك كاوفمان
* كايلي ݣارنر : هيذر سوولرز
* دانيال فرانتسيزي : ديريك دزڤيركو
* ناثالي پولدين : كلاوديا

## مصادر
* https://m.imdb.com/title/tt0242193/?ref_=nv_sr_srsg_0_tt_8_nm_0_q_bully

تصنيف:أفلام د 2001
تصنيف:فيلم ميريكاني
تصنيف:فيلم د لجريمة
تصنيف:فيلم موخود من أحدات د بصح
تصنيف:فيلم موخود من خدمة أدبية
ريتشارد هوروڤيتز

**ريتشارد هوروڤيتز** (مزيود ف 6 يناير 1949، توفى ف 13 أبريل 2024 ف مراكش) مولحّين ميريكاني ديال لمزيكة د لأفلام معروف سيرتو ب أعمالو ف لاطلونتيد *L'Atlantide*، تلاتة د لمواسم *Three Seasons*، و طوبروك *Tobruk*. دار تا تلحين د أفلام مغريبية بحال كازانيڭرا و لعشاق د موڭاضور *Les Amants de Mogador*.

ف 1991، ربح جايزة ڭولدن ڭلوب على أبدع مزيكة د فيلم، على فيلم "السما لي كاتغطي" *The Sheltering Sky*، مقاسمة معا ريوويتشي ساكاموطو.

## مصادر

تصنيف:وفيات 2024
تصنيف:زيادة 1949
تصنيف:ناس توفاو ف مراكش
فيلم جريمة

**فيلم جريمة** هو نوع فنّي د لأفلام مأنسپيري من التعاويد د لجريمة لي ف لأدب. لأفلام ديال هاد النوع عوموما كتشمل بزاف د لجوانيب ف لجريمة، يقدر يتخلط معا أنواع اخرى، بحال الدراما، لآكشن، لكوميديا، و براسو كيحتاوي على بزاف د لأنواع لفرعية بحال لغوموض و نيو نوار.

## التعريف د هاد النوع

فيلم د لجريمة هو قاعيدة كبيرة ديال لأفلام د التعاويد لي كتكون لجريمة فيها عونصور مركازي ف لحيبكات ديالهم. أفلام د لجريمة غاليبا مبنية على أحدات واقيعيّة مقتبسة من مسرحيات ولا ريوايات، ولا معاودة د شي فيلم فات. شي حيبكات بعض لمرات كيكونو أوريجينال و من وحي لخايال.
أفلام د لجريمة كاتدور على لاكتيفيتي ديال لموجريم، غاليبا كاتدور على لموجريم ب راسو، كتبين الطّلوع و لهبوط ديالو. شي حيبكات ف أفلام د لجريمة كتركز على الضّحية ولا لأجهيزة لي كتقلب على لموجريم (بوليس، موخابارات...). هاد النّوع لفنّي كيميل باش يكون سريع فنقل لماشاهيد و عامر ب لغوموض، هاد لغوموض يقدر يكون جاي من لحيبكة ولا لكاراكطير. التصنيف و التعريف ديال هاد النوع د لأفلام كنوع فني كان و مازال محط لنيقاش بين النوقاد.

## إكزومپلات من هاد النوع

* فارݣو: بياع د الطوموبيلات عندو كريدي، عليها جاب 2 رجال يخطفو مراتو باش يقدر يجمع فلوس لفيدية.
* السكات د الخرفان: مووْضّافة د لإف بي آي ربات علاقة معا قتال موتسلسيل، دوكتور هانيبال ليكتشر، باش تقدر تخليه يعاونها ف لقبيط على قتال موتسلسيل آخر.
* ريزيرڤوار دوݣس: ݣروپ من لقتالة جمعوهم معا بعضياتهوم باش يسرقو الديامو.

## أنواع فرعية

* **أفلام عيصابة** : هو نوع فرعي ديال أفلام لجريمة لي كيركز على لجريمة لمنضمة د لمافيا، لياكوزا، لكارطيل... لحيبكة د هاد لأفلام غاليبا كاتدور على الطلوع و لهبوط ديال الشاف د لعيصابة. ستيكشاف الطبيعة التدميرية ديال لجريمة لمنضمة، فلوقيتة شي أفلام آخرين كيحاولو يبينو لإنسانية ديال لكاراكطير.
**إيكزومپل** : ݣوودفيلاس، سكارفايس، ذا ديپارتد

* **فيلم نوار** : هو ماشي ب ضبط نوع فني، و لاكين موصطالاح ب حد داتو، دراما إجرامية لي كانت شعبية فالربعينات و الخمسينات. معروف ب ستيل ڤيزويل بيض و كحل. لپروطاݣونيست كيكون غاليبا ساركاستيك. هاد النوع كيعتامد على لمعاودة و لفلاشباك و التحليل لمفصل ديال لحيبكة.
**إيكزومپل** : شاريع لغوروب، الصقر المالطي، ريحة النجاح لحلوة.

* **جريمة-إتارة** هو نوع فرعي لي كيخدم السوسپانس ف حيبكة ديال فيلم جريمة. هاد النوع ديما كيركز على شي قتال موتسلسيل، السرقة ولا لختيطاف... و على عكس أفلام د لجريمة التقليدية، لقيصة كتركز على لموجريم و لباطال. هاد نوع كيخدم لآكشن و لعاناصير د لبسيشيك باش يولد السوسپانس ف لي كيتفرج.
* **فيلم سرقة** : هو نوع فرعي كيدور على ݣروپ من لموجريمين لي كيحاولو ينفدو سرقة ولا سطو مسلح، و زيد لعواقيب لموحتملة لي كاتتبع السرقة. فيلم سرقة لي كتكون ب نبرة رطبة كتسمى أفلام د لكايپر .
**إيكزومپل**: ذا كيلين، أوشن 11، دوݣ داي آفترنوون، ريزيرڤوار دوݣس و لڤيلاج.

## مصادر

* https://thescriptlab.com/screenplay/genre/980-crime/ 
* https://www.oxfordreference.com/display/10.1093/acref/9780199587261.001.0001/acref-9780199587261-e-0165

تصنيف:فيلم د لجريمة
تصنيف:أنواع د لأفلام
ذا ترومان شو

**ذا ترومان شو** هو فيلم دراما نفسية و كوميدية و ديسطوپيا كتبو و عاون ف لإينتاج ديالو آندرو نيكول و خرجو پيطر ويير ف عام 1998. دجيم كيري هو السطار د لفيلم ف دور ترومان بوربانك، واحد الراجل بسيط كبر ف حياة بسيطة بلا مايعرف بلي حياتو كاملة ف واحد السيت كبير بزاف عامر ب لمومتيلين ف واحد البرنامج د تلفازة لواقيع مصاوب على ودّو. لورا لينّي، إد هاريس، نواه إيمريك، ناتاشا ماكيليوني، هولاند تايلر، پول دجياماتّي و برايان ديلايت ف لأدوار لموسانيدة.
لفيلم خدا إيشادة من لكريتيك و ترشح لبزاف د لجوائيز ف لأوسكار، لݣولدن ݣلوب، لآكاديمية لبريطانية و جوائيز ساتورن ديال لخيال لعيلمي.

## سينوبسيس

كدبة كبيرة كاتدور ب لحاياة ديال ترومان بوربانك، شاوش بسيط ف شريكة د التأمينات و فضولي باغي يشوف لعالام، ݣاع لي داير بيه منضم فوق لقياس، كلشي مقاد لدرجة ولا كيحس بل قنطة. تقريبا جيل ف حياتو داز بلا مايعرف بلي كاين لآلاف د لكاميرات مخبية و حاضية أي تخرطيطة كايدير، لوجود د ترومان كامل كايتمحور على لخيال لوحشي ديال واحد لمونتيج تلفازي و لمؤسيس د هاد لبرنامج، كريسطوف، ف برنامج تلفازة لواقيع لي كايدوز 24/7، نهار و ليل. ذا ترومان شو. كناتيجة على هادشي، لحي لميتالي د ترومان، مرتو لميتالية، صاحبو و ݣاع لي ساكن تما صدقو غير مومتيلين واعرين و موضافين د السطاف، و لحقيقة لموطلاقة لي كاينة هي هادشي كلو ضاير على وديت الربح لمادي.

## كاستينك

* دجيم كيري : ترومان بوربانك
* لورا ليني : ميرل بوربانك ،سمها لحقيقي (هاناه دجيل)
* إد هاريس : كريسطوف
* نواه إيمريك : مارلون، سمو لحقيقي(لويس كولتران)
* ناتاشا ماكيليوني : سيلڤيا، سمها لحقيقي (لورن ݣارلاند)
* هولاند تايلر : آندجلا بوربانك سمها لحقيقي (آلانيس مونكلير)
* برايان ديلايت : كورك بوربانك سمو لحقيقي (والطر مور)
* پول دجياماتّي : سمون.

## مصادر

* https://m.imdb.com/title/tt0120382/plotsummary/?ref_=tt_stry_pl

تصنيف:فيلم ميريكاني
تصنيف:أفلام د 1998
تصنيف:أفلام د التعاويد لعيلمي
فرانسيس مكدورماند

**فرانسيس لوويز مكدورماند** (تولدات ب سمية *سينثيا آن سميث* ف 23 يونيو 1957) هي مومتيلة و مونتيجة ميريكانية. خدات ستيحسان كبير من النوقاد ف لأدوار ديالها ف السينيما، التلفازة و لمسرح. معروفة ب التمتيل ديالها ف لأفلام المستاقلة. مكدورماند ربحات شلا جوائيز و من لقلال لي خداو "التاج التولاتي د التمتيل" 4 أوسكار (السينيما)، 2 إيمي (التلفازة) و 1 جائيزة طوني (لمسرح). عاد زيد ربحات 3 د لجوائيز د لبافطا و 2 ݣولدن ݣلوب. لعائيدات د لأفلام لي متلات فيهم فاتو 2.2 مليار دولار.

## الستيل د التمتيل

ب كاريير طويلة فاتت 4 د لعْقود، مكدورماند بانت ف بزاف د لأعمال فالشاشة و لخاشابة، تقمصات بزاف د الشخصيات لي ف أغلب لوقات خداو إيشادة من لكريتيك. الناقيد لمعروف رودجر إيبرت كتب "تقريبا ف ݣاع لأدوار لي دارتها، تقمصات ب باراعة بزاف د لكاراكطيرات لي مبدلة على بعضياتها ب كل سهولة، داكشي لي كاتديرو لوغز، و كاتعاود تجدد راسها، دور مورا دور، مكدرماند ديما فخط تصاعودي".

## فيلموݣرافيا

* ميسيسيپي كاتحرق (1988): السيدة پيل
* طريق مختاصرة (1994): بيتي ويذرز
* فارݣو (1996): ماردج ݣاندرسون
* بزز مشهور (2000): إيلاين ميلر
* الشامال د لمدينة (2005): ݣلوري
* كيتحرق بعد لقراية (2009): ليندا ليتزكه
* تلاتة د لبلاكات برا إبين، ميزوري (2017): ميلدرد هايز
* أرض النوماض (2020): فورن
* عيالات كايهدرو (2022): سكارفايس دجانز

## مصادر

تصنيف:زيادة 1957
تصنيف:ناس حيين
وقات صعيبة

**هارش تايمس** ولا **وقات صعيبة** هو فيلم جريمة آكشن كتبو و خرجو دايڤيد إير فأول عمل ليه كموخريج ف عام 2005. لفيلم تصور ف حي درب ساوت سينترال ف لوس أنجلوس، من بطولة كريستيان بايل و فريدي رودريݣيس. إير قال بلي لكاركطير لي ف لفيلم مبازية على الناس لي عاشرهوم ملي كان كايسكن ف ساوث سينترل، لوس أنجلوس.

## سينوپسيس
مور ما رجع من حرب لخاليج، حاريس د لأمن د لجيش دجيم دايڤس (كريستيان بايل)، جاه صعيب يعاود يتكيف معا لحاياة لمادانية مرة اخرى. و فيه ضطيراب مورا الصدمة و كيجيوه شي فلاشباكات و كوشمار ديال لقتيلة لي دارها ف وقيت لحرب. مابقاوش عندو بزاف د لفلوس عليها بدا يقلب على خدمة، دجيم باغي يولي بوليسي، عليها دفع السيڤي باش يخدم معا لبوليس د لوس أنجلوس، ف لوقت لي بدا يتسنى وقتاش يعيطو عليه، ولا يتسركل معا أعز صاحب عندو، مايك آلونسو (فريدي رودريݣيس). دجيم و مايك بداو كيدورو ف الشواريع ديال الساوث سينترل، و بشوية بشوية رجعو لستيل د لحاياة ديالهوم لقديم لي فيه السرقة و ستيهلاك الضروݣ. دجيم ماعيطوش ليه بسباب التاحاليل بسباب الضروݣ لي ف دمو، و لاكين لقا خدمة كسيكوريتي، لموشكيلة لي كاينة هي ان دجيم ما قادرش يحيد التصاور د لحرب من راسو.

## كاستينك
* كريستيان بايل: دجيم دايڤس
* فريدي رودريݣيس: مايك آلونسو
* إڤا لونݣوريا: سيلڤيا آلونسو
تيري كروز: دارها
طامي ترول: مارطا
سامانطا إيسطيبان: ليتي
نويل ݣوݣلييمي: فلاكو
تشاكا فورمان: توسان
مايكل مونكس: هولنبريك
دجاي كاي سيمنس: ريتشاردس

## مصادر

تصنيف:أفلام د 2005
تصنيف:فيلم ميريكاني
تصنيف:فيلم د لجريمة
دايڤيد إير

**دايڤيد إيّر** (تولد ف 18 يناير، 1968) هو موخريج و سيناريست ميريكاني معروف ب لإيخراج د أفلام د لجريمة لي كاتكون مصورة ف لوس أنجيلوس و كاتعالج مواضيع لعيصابات و لفاساد ف لبوليس.

## الستيل ديالو
إير معروف ب التخدام ديالو د كاميرا مهزوزة ب ليد باش يعطي صبغة واقيعية للأفلام دياولو، لي كيكونو ستريت و فيهم ديالوݣ خاسر و ماضي. ف أغلب لقيصاص دياولو ماتقدرش تميز بين لباطال و الشيرير، ب جوج يقدرو يكونو لابسين لبسة وحدة ولا ف نفس لخدمة و لإينتيماء. لپروطاݣونيست غاليبا كايكون آنتيهيرو (ضد-باطال)، فيه زوين و لخايب. دايڤيد كبر ف حي عامر ب لعيصابات، و هادشي لي نعاكس ف كتابتو. لأفلام ديالو غاليبا كاتصور ف لوس أنجلوس، و غالبا كتكون عندها عالاقة مع لبوليس د لوس أنجيلوس و ف بزاف د لمشاهيد تقدر تشوف 2 شخصيات ف طوموبيل (كيكونو صحاب ولا كوليݣ) كيسوݣو ف الزنقة: تراينين داي (2001)، وقات صعيبة (2005)، إند اوف واتش (2012)، و ضاوي (2017).

## فيلموڭرافيا

## مصادر

تصنيف:زيادة 1968
تصنيف:سينيما
تصنيف:بيوغرافيا د رجال
تصنيف:ناس حيين
إناس لقلالش

**إناس لقلالش** (تولدات 30 أكتوبر 1997) هي لعابة د لݣولف محتارفة مغريبية كاتلعب ف لجولة لؤروپية د لعيالات و لجولة د لجمعية لعيالات لمحتارفات د لݣولف. ربحات بوطولة لاكوسط لمحلولة د لعيالات 2022 ف عامها لّول معا لمحتارفات، ؤ ولات أول مرا مغريبية و عربية وشمال أفريقية كاتربح بوطولة ف لجولة لؤروپية د لعيالات.

## حياتها ؤ لبدية ديالها
تولدات لقلالش ف 1997 إما ف واشينطون ف ميريكان ولا ف دارلبيضا ف لمغريب، و بدات كاتلعب لݣولف ملي كانت عندها 10 سنين. ورا ليها باها هاد لعبة ف رويال ݣولف د أنفا ف كازا. لتاحقات لقلالش ب لمونتخاب لوطني لمغريبي ف طناش لعام، ؤ متلات بلادها بزاف د لمرات ف بوطولة أفريقيا، لبوطولة لعربية، ف بوطولة لعالم د لعيالات هواة، كاس إسپيريطو سانطو ف 2016 و 2018.

مورما خدات لباك لفرانساوي ف 2015 من ليسي ليوطي، مشات لقلالش ل جاميعة ويك فورست ؤ لعبات معا فرقة د لݣولف د لعيالات ديمون ديكونز ف 2015-16.

ف 2019، دارت لقلالش جوج د لبديات ف سلسلة جولة لؤروپية د لعيالات أكسيس ؤ تكلاصات تانية ف لبوطولة لمحلولة بيلفيوس د لعيالات. ف أول بوطولة ليها جابت ل كات (*cut*) ف بوطولة أرامكو سعودية دولية د لعيالات 2020.

## لكاريير لحتيرافية
ولات لقلالش محتارفة مورما تكلاصات خمسطاش ف لمدراسة تأهيلية د لجولة لؤروپية د لعيالات ف لا مانݣا ف دجنبر 2021، ؤ تأهلات باش تلعب لجولة لؤروپية د لعيالات 2022.

ف لموسم ديالها لول، سالات لقلالش ف طوپ 10 ف بوطولة مدريد لمحلولة د لعيالات، بوطولة ميترا لبلجيكية لمحلولة د لعيالات، أموندي جيرمان ماسترز وبوطولة سكافتو لمحلولة، قبل ما تحقق ربح ديالها لول ف بوطولة لاكوسط لمحلولة د لعيالات ف فرانصا، مورما ربحات ميݣان ماكلارين ف لجولة لولة د لپلاي ؤف.

## جوايز
;هواة
* بطولة السيدات العربية 2018
* بطولة المغرب 2019
* جايزة لكبيرة د لمحمدية 2020

;حتيرافي

## مصادر

## لمزاود
* إناس لقلالش ف سيت ديال لجولة لؤروپية د لعيالات
* إناس لقلالش ف سيت ديال ترتيب لعالمي د لݣولف د لعيالات

تصنيف:ناس حيين
تصنيف:زيادة 1997
تصنيف:ناس قراو ف ليسي ليوطي
تصنيف:لعابة د لڭولف مغريبية
سام راكويل

**سام راكويل** (بلينڭليزية: **Sam Rockwell**، تولد ف 5 نوڤومبر 1968) هو مومتيل ميريكاني. معروف ب التاقموص ديالو لدور الضابيط دجايسن ديكسن ف تلاتة د لبلاكات برا إبين، ميزوري لي بسبابو خدا جائيزة لأوسكار لأحسن مومتيل ف دور تانوي. فايت ترشح ف نفس لكاطيݣوري لعام لي موراه. زيد فايت ترشح لجائيزة لايمي و جوائيز طوني ديال لمسرح.

## فيلموݣرافيا

* **[[كلاونهاوس|كلاونهاوس (1989)]]**: راندي
* **عتيرافات د عقل خطير (2002)**: تشاك باري
* **رجال لوقيد (2003)**: فرانك مورسر
* **لغتيال ديال دجيسي دجايمس من لخواف رابرت ريدفورد (2007)**: تشارلي ريدفورد
* **ݣمرة (2009)**: سام بيل
* **آيورن مان 2 (2010)**: دجاستن هامر
* **[[سبعة د لپسيكوپاط|سبعة د لپسيكوپاط (2012)]]**: بيلي بيكل
* **پولترݣايست (2015)**: إيريك باون
* **[[تلاتة د لبلاكات برا إبين، ميزوري|تلاتة د لبلاكات برا إبين، ميزوري (2017)]]**: دجايسن ديكسن
* **ڤايص (2018)**: دجوردج دابليو بوش
* **شوف كيفاش كايهربو (2022)**: لموفتيش سطاپرد

## مصادر

تصنيف:زيادة 1968
تصنيف:مومتيل ميريكاني
تصنيف:بيوغرافيا د رجال
تصنيف:ناس حيين
فيلم خلعة

تصغير|لمرايات كيتخدّمو بزاف ف لأفلام د لخلعة باش يديرو لإتارة
**فيلم خلعة** هو نوع فني ديال لأفلام كاينوي باش يزرع لخوف و لعيفان ف لي كايتفرج ل أغراض ترفيهية. أفلام د لخلعة ف أغلب لوقات كاتستكشف مواضيع كحلة و تقدر تعالج مواضيع غيبية بحال لوحوش، الجنون، أحدات د مور لقيامة و لفولكلور.

كاين بزاف ديال لأنواع لفرعية د أفلام لخلعة بحال، لخلعة لجسدية، لخلعة-كوميديا، التقطاع، سپلاطر، لخلعة ما فوق الطابيعية و لخلعة النفسية.

## لخصايل د هاد النوع

هاد النوع معروف ب التخدام ديالو للإيضاءة، أغلب أفلام د لخلعة مضلمة و أغلب مشاهيد لخلعة فلأفلام كاتكون ف الليل. و لحراكة د لكاميرا حتى هي عندها دور حاسم ف تكوين لخوف ف لي كيتفرج، الكاميرا لمهزوزة ب الراس كاتستخدم ديما، و زيد التخدام د الصوت عندو دور أساسي فتأتير على لموشاهيد، كيعاون ف صناعة لخلعة ف شي لاحاضات و كايخليك متحمس ف شنو غايوقع ف اللقطة الجاية.

## لأنواع لفرعية

لخلعة نوع فني فليكسيبل و يقدر يتخلط معا بزاف د لأنواع لاخرى بحال لخيال لعيلمي، هادشي لي كايخلي شي أفلام صعيبة تكاطيݣوريزا.
* **[[خلعة جسدية]]** : هو نوع بان ف السبعينات كيركز على التحولات لجسدية، ف هاد لأفلام، لجسد كايتأتر بشي طاريقة ب تاعفون باكتيري ولا پارازيت، ف هاد النوع مكايكونش التركيز على الناس ولا لموجتاماع، و لاكين على لأفراد و لإيحساس ب لهوية و لحالة النفسية منين كايشوفو لجسد ديالهوم كايتبدل.
* **خلعة فلكلورية** : هاد النوع كايستخدم عاناصير من لفولكلور و لموعتقادات الدينية باش يلصق لخلعة ف لجمهور.
* **خلعة د التسجيلات** : هو نوع كايوصل لخلعة ب واسيطة تسجيل (سي دي، كاسيطة) أبرز ميتال هو فيلم (پارانورمال آكتيڤيتي - 2007).
* **خلعة نفسية** : هو نوع فرعي ديال لخلعة و التعاويد النفسي كايركز على لحالة الديهنية، لعاطيفية و النفسية باش يخوف، يصدم ولا يخلي لي كيتفرج مامرتاحش، هاد النوع ديما كايتداخل معا لإيتارة النفسية.
* **[[فيلم تقطاع|تقطاع]]** : هو نوع كايكون فيه قتال كايقتل بزاف د الناس، ب آلات ماضية. هاد النوع د لأفلام ديما كايكون ف شي مخيم، مدرسة ولا عوطلة و غاليبا كايكونو لموراهيقين هوما الضاحايا.

## مصادر

تصنيف:فيلم د لخلعة
تصنيف:أنواع د لأفلام
لموت ولات هي

**لموت ولّات هي** هو فيلم كوميديا كحلة، ساتير و فنطازيا خرّجو و نتجو رابرت زيميكيس و كتبو دايڤيد كيپ و مارتن دونوڤان ف عام 1992. بطولة ميرل ستريپ، ݣولدي هون، بروس ويليس و إيزابيلّا روسّيلّيني. كيعاود لقيصّة ديال جوج عيالات كايبغيو راجل واحد و غايشربو واحد لإيكسير سيحري لي كيعطي الشباب لأبدي. تصوير د لفيلم بدا ف ديصومبر 1991 و سالا ف أبريل 1992، تصور كامل ف لوس أنجيلوس.
لفيلم جاب نجاح كوميرصيال، ب عائيدات عالمية كاتوصل ل 149 مليون دولار ضد ميزانية د 55 مليون دولار. و كان من لأفلام لوالا لي بداو يخدمو التصوير لمصاوب ب لأورديناطور و ربح جائيزة لأوسكار لأحسن مؤتّيرات بصرية.

## سينوپسيس
ملي واحد الريوائية خسرات راجلها لواحد السطار د لأفلام و لي كانت صاحبتها، تأزمات و مشات لسبيطار د لأمراض لعقلية. عوام دازو، رجعات باش تواجهوم، لي ف شي شكل هي ولات كاتبان صغيرة، لبشرة ديالها ولات متماسكة و شابة. مادلين لمومتيلة بغات تعرف شنو هو السر د هادشي، و كتاشفات بلي هيلين كانت كاتعاطى لواحد لموخدير غاميض لي كايعطي الحياة لخالدة ل لي كايشربو. مادلين تبعات نفس الطاريقة، و لاكين غاتعرف بلي لخلود عندو تامان.

## كاستينݣ
* ميرل سترييپ : مادلين آشتن
* ݣولدي هون : هيلين شارپ
* بروس ويليس : دوكتور أورنيست مينڤيل
* إيزابيلّا روسّيلّيني : ليزلي ڤون رومان
* إيان أوݣيلڤي : تشاݣال
* آدم سطورك : داكوتا ويليامز
* آلينا رييد هول : پسيكولوݣ
* مشيل دجونسن : آنا دجونس
* ماري إلين تراينر : ڤيڤيان آدامز

## مصادر

تصنيف:فيلم ميريكاني
تصنيف:أفلام د 1992
تصنيف:فيلم د لكوميديا لكحلة
تصنيف:أفلام على لخلود
تصنيف:فيلم سوريالي
كولين فارل

**كولين دجايمس فارل** (تزاد ف 31 ماي 1976) هو مومتيل إيرلانضي. معروف ب التمتيل ديالو ف لأفلام د لبلوكباستر و لأفلام لمساتقلة من لألفينات، خدا بزاف ديال لجوائيز و الترشيحات، منهم 2 ݣولدن ݣلوب و ترشيح لجائيزة لأوسكار. ماجلة ذا آيْريش تايمس الإيرلانضية صنفاتو كخامس أعضم مومتيل إيرلانضي ف عام 2020.
## فيلموݣرافيا
* الزون د لحرب (1999) - نيك
* تايݣرلاند (2000) - رولاند باز
* تقرير د لأقليات (2002) - لعاميل داني ويتوْر
* ديرديڤل (2003) - بولزآي
* سواط (2003) - الضابيط دجيم ستريت
* آليكزاندر (2005) - آليكزاندر لعاضيم
* مايامي ڤايص (2006) - لموحقيق دجايمس كروكيت
* لحلمة د كاساندرا (2007) - طيري بلاين
* ف بروج (2008) - راي
* هوريبل بوسز (2011) - بابي پيليت
* طوتال ريكول (2013) - ضاݣلس كوايد/لعاميل كارل هاوزر
* سبعة د لپسيكوپاط (2012) - مارتي فارنان
* لعتيق د سيد بانكس (2013) - تراڤرس رابرت ݣوف
* ذا لابستر (2015) - دايڤيد
* لقتيلة د لآيل لمقدس (2017) - ستيڤن مورفي
* ضامبو (2019) - هولت فاريير
* ذا باتمان (2022) - بيطريق
* ذا بانشيس اوف إنيشرين (2022) - پاريك

## مصادر

* https://m.imdb.com/name/nm0268199/


تصنيف:زيادة 1976
تصنيف:لممثيلين
تصنيف:بيوغرافيا د رجال
تصنيف:ناس حيين
ؤتناپيشتيم

[تصغير|طابليطة ب لكتابة لمسمارية ديال ملحامة [أطرا هاسيس (لمتحف لبريطاني)]]
**ؤتناپيشتيم** ؤلا **ؤتا-ناپيشتيم** (ب لأكادية 𒌓𒍣، يعني "داك لي لقى لحياة") ماليك ؤسطوري ديال لمدينة د شوروپاك ف الجنوب د لعراق، لي على حساب مجموعة د لمرويات نجى من طوفان بعدما بنى باطو.

ؤتناپيشتيم عندو بزاف د السميات على حساب التقافة لي هضرات عليه، بحال زيوسودرا (يعني "حياة د يامات طوال") عند السوماريين، خيثوسروس عند لبابيليين، أطرا هاسيس (يعني "مول لحكمة") ف لمرويات لأكادية لقديمة، و ؤتناپيشتيم ف لمرويات لأكادية لمعطلة، بحال ف لملحامة د ݣيلݣاميش. بّاه كان هوّ لماليك ؤبار توتو.

ؤتناپيشتيم هوّ تامن ماليك قبل الطوفان ف لأساطير د بلاد بين لويدان (ميزوپوطاميا)، كيما نوح هوّ تامن واحد من إينوخ ف سفر التكوين (النبي إدريس عند لمسلمين). يقدر يكون عاش ف جوايه 2900 قبل لميلاد، شي لي كيوافق لأتار لي تّلقاو ديال طوفان طرا ف شوروپاك ف جوايه ديك لفترة.

ف لأساطير لميزوپوطامية، ؤتناپيشتيم هوّ بطل ديال الطوفان، لي كلّفو الرب إنكي باش يبني باطو كبير تسمى "لحامي د لحياة"، كا تحضير ل طوفان غادي يمحي لحياة بشكل كامل. الشخصية د ؤتناپيشتيم بانت ف الطابليطة نمرة 11 ديال لملحامة د ݣيلݣاميش لي كيكون فيها ݣيلݣاميش كيقلّب على السر د لخلود. بزاف د لأكاديميين درسو لقصة ديالو حيت كاتشبه ل لقصة د نوح.

## مصادر

تصنيف:أساطير